На 01.10.2022 година Община Хитрино стартира изпълнението на проект BG05SFPR003-1.001-0053-С01 – „Топъл обяд в Община Хитрино” **по новата Програма за храни и основно материално подпомагане 2021–2027 г., съфинансирана от Европейски социален фонд плюс (ПХОМП ЕСФ+),** с капацитет от 500 потребителя. Проект „Топъл обяд в община Хитрино" е продължение на успешно протеклия проект „Топъл обяд в условия на пандемията от COVID-19 в община Хитрино". Реализацията на този проект е част от целенасочената социална политика, която община Хитрино развива в подкрепа на хората, живеещи в материално лишение и в риск от социална изолация. Проектът е своеобразен отговор на реалната, належаща потребност от социална подкрепа и хуманно отношение към идентифицирани нуждаещи се лица. Основна цел на проекта - да бъде осигурен безплатен топъл обяд за нуждаещи се лица, които са изпаднали в неблагоприятно социално положение. Осигуряването на топъл обяд е насочено основно към лица и семейства, които са в невъзможност да задоволят основните си жизнени потребности и за тях е установена нужда от ежедневна допълнителна подкрепа или поради наличие на увреждане или здравословни ограничения са със затруднено или невъзможно самообслужване.

В периода на изпълнение на проекта ще се предоставят съпътстващи мерки на потребителите на социалната услуга, които се изразяват в провеждане на групово или индивидуално консултиране на потребителите, оказване на съответната подкрепа, чрез която подпомаганите ще се насочват към конкретни и комплексни мерки за социално включване.

Към настоящият момент се предоставя топъл обяд на 500 потребители от Община Хитрино, представители на основните целеви групи, съответстващи на операция BG05SFPR003-1.001-0053-С01 – „Топъл обяд”, за период до 30.11.2022 г., който се приготвя от „КЕЙ ЕНД ВИ” ООД, съгласно Договор ДО-53/30.09.2022г.

**ЕКИП НА ПРОЕКТА**